Ул беҙгә тәғәйенләнгән язаны Үҙенә алды һәм беҙҙең урынға үлде (Римдарға 5:8). Гонаһ менән үлемде еңеп, Ул өсөнсө көнгә үленән терелде (Римдарға 6:4-5). Ни өсөн Ул быны эшләне? Мәсих был һорауға үҙе яуап бирҙе: «Дуҫтары өсөн үҙенең йәнен фиҙа ҡылған кешенең яратыуынан да бөйөк яратыу юҡ» (Яхъя 15:13). Беҙ йәшәһен өсөн Ул үлде. Әгәр беҙ, Уның үлемен үҙебеҙҙең гонаһтар өсөн түләү тип ҡабул итеп Ғайсаға инанһаҡ, кисереләсәкбеҙ һәм гонаһтарҙан йыуыласаҡбыҙ. Шул саҡта беҙҙең рухи аслыҡ ҡәнәғәтләндереләсәк. Ут балҡыясаҡ һәм беҙҙең тормош мәғәнәгә туласаҡ. Беҙ Унда иң яҡшы дуҫты һәм изге көтөүсене табасаҡбыҙ. Без шулай ук, үлгәндән һуң да тормош бар тигән ышаныс аласаҡбыҙ – Уның менән күктәрҙә яңыртылған мәңгелек тормош.